Lehity koa mimenomenona tsy misy farany toa jorery! Hoy i mahaly nitrerona. Iafio eo aloha, ry karetsaka, fa mbola miady isika! Kanjo, nony fantatr’ireo tovolahy tamin’ny baiko nifanomezany, fa sakalava hiringiriny namoaka an-drabeniomby ireo mifanenjika amin-kibay aminy ireo, dia nitsoaka nanaitra ny mponina teroa amin’ny vohitra atsimo izy roa lahy afa-nandeha. Vao nandre ny feon’angaroa nirohondrohona avy etsy ambohidravaka ireo dia vaky nilefa. Dia nahoraka teny anjanapara, nanomboka ny marainan’iny, fa nikasa hanao latsaka-alina teo ambohidravaka indray, hono, ny mpijirika, rehefa avy naka an-drabeniomby handositra. Soa, hono, fa voatohan’i mahaly sy lekoto ny fiaviany. Be ny olona tsiravina sy toa tsy te hino fa milongo amin’ireo sakalava mpijirika rabe. Lasa lavitra kokoa aza ny fisainan’ny sasany ny amin’ny nahatonga an’anjanapara niakaran’ny tontakely antoandrobenanahary farany teo. Akony, nampitomboina mandritra ny fotoana tsy voafetra indray ilay sazin-drabe saika havotsotra teo. Amin’ny antoandro izy manao asa an-terivozona mitrandraka sokay. Nafonja loatra ny fiampangana ny fikasany handositra sy ny firaisany tsikombakomba amin’ny mpanamy vohitra, ary tsy nananany porofo ny tsy fahamarinan’ireny. Nanjary nasiana mpiambina mifanolosolo koa ilay trano zozoro mitoka-monina nitanana azy. Saika isan-kariva madiva ho somambisamby iny, dia matetika re misandratra avy any an- dohasaha any ny rotsim-baliha arahina hira mitaritarika toa mitomany, natosaky ny fo. Dia sondriana foana hatramin’ny mpiambina tompon’anjara, ka avy mankamamy akaikikaiky kokoa ny antsalin- drabe. Tamin’izany fotoana izany, fiventesana ny antsa fandrotsirotsiana ny andriana ny lokanga, ny valiha kosa no zavamanenon’ny sarambabem-bahoaka izany hamangan’ny kalonao lahy rabe! Hoy i noro vao tafiditra ny tokonana. Vao lavitra dia reko mamelovelo hatrany amin’ny aty fanahiko ito no mba namako eto! Hoy rabe nanankina ny valihany tamin’ny rindrina teo, vonona hitafa amin’ilay vazony. Ka inona no vaovao any an-tanàna any? Efa ela be aho izao no tsy nandre ninoninona avy any intsony! Nitanisa ny maresaka ny mpamangy. Niverina nifampisaotra, hono, izy mivady ao avaratra efa nifampody tamin’ny asaramanitry ny fandroana teo. I bezafy teroa andafy andrefana, hono, tratran’ny tompom-bady tao anatin’ny komby109 nifanan’ny vavy, raha izy tonga tampoka avy nandranto iny, ka ady saritaka tsy nifankahitana no niafarany. Herinandro monja taorian’ny nahavoazany, dia nitohy tsara tsy misy atahorana ilay taolan-dranjon’i karetsaka niforitra teo. Toa tsy mampino izay nahita ny voina nitranga taminy ary lalina ny fahaizan’ilay nanasitrana. Tsotra fotsiny ny fomba nataony nasiany ravindravina ny tandrifin’ny taolana tapaka, avy eo nohenjaniny tamin’ny silaka bararata, dia izay, dia vita. Ary ravololona no maty vao afak’omaly. Tratran-dry lekoto namosavy izy raha iny nitety ny varavaram-bahoaka iny, ka nofatorany tamin’ny fiboridanany teo ankalamanjana iray andro maninjitra hoakoraim-bahoaka. Tsy nahatanty ny henatra olona ravehivavy nony avy eo, koa naleony namono tena. Nisento rabe. Takany fa ny fikirizan-dravololona hampandresy ny fitiavany no nahatonga azy hilalao ody mahery. Tsy zakan’ny tonom-bitany io, ka nanainga ny tongony hivoaka alina. Ninoan’i noro teo fa tsymaintsy izy no namely azy tamin’ny rao-dia ilay indray mandeha iry mamelà ny vitany, ry noro, fa izay no anjarany.